open-index/open-wikipedia-markdown huggingface dataset:
مبارک بن فضالہ

**حضرت مبارک بن فضالہؒ** کا شمار تبع تابعین میں ہوتا ہے۔
### نام ونسب
مبارک نام اورابو فضالہ کنیت تھی،نسب نامہ یہ ہے،مبارک بن فضالہ ابن ابی امیہ،بعض علما کا خیال ہے کہ ان کے دادا ابو امیہ حضرت عمر بن الخطابؓ کے غلام تھے اورمکاتبت پر رہائی حاصل کی تھی 
چونکہ حضرت عمرؓ قریش کے مشہور قبیلہ بنو عدی سے نسبی تعلق رکھتے تھے،اس لیے مبارک بھی ولاء قرشی اورعدی مشہور ہوئے۔
### وطن
بصرہ کے رہنے والے تھے۔
### فضل وکمال
علمی اعتبار سے وہ ممتاز اوربلند پایہ اتباع تابعین میں شمار ہوتے تھے مشہور صحابی رسولﷺ حضرت انس بن مالکؓ کے دیدار سے اپنی نگاہِ شوق کو منور کیا تھا، لیکن ان سے مستفید ہونے کی سعادت نصیب نہ ہو سکی ،حضرت حسن بصریؒ کے دامنِ علم میں کامل 13 سال گزارے اورلعل گرانمایہ بن کرنمودار ہوئے،علامہ ذہبیؒ انھیں "الا ما م الکبیر"اور"من کبار علما البصرۃ" لکھتے ہیں  یحییٰ بن سعید القطان برابر ان کی توصیف میں رطب اللسان رہاکرتے تھے۔

### شیوخ
جن اساتذہ حدیث سے انھوں نے علم کی تحصیل کی ان میں ممتاز نام یہ ہیں، حسن بصری،بکر بن عبد اللہ المزنی،محمد بن المنکدر،ثابت البنانی ،ہشام بن عروہ،حمید الطویل،عبیداللہ بن ابی بکرؒ۔
### تلامذہ
ان سے شرفِ تلمذ رکھنے والوں میں امام وکیع، مسلم بن ابراہیم،سلیمان ابن حرب، سعدویہ،شیبان بن فروخ،عفان بن مسلم، حبان بن ہلال،مصعب بن المقدام،ابوداؤد الطیالسی،عثمان بن الہشیم،عمروبن منصور القیسی،موسیٰ بن اسماعیل،کامل بن طلحہ،علی بن الجعد ؒ کے نام لائقِ ذکر ہیں۔

### جرح و تعدیل
مبارک بن فضالہ کی ثقاہت وعدالت کے متعلق ائمہ فن کی رائیں مختلف ہیں، عام طور سے ان پر تدلیس کا شبہ ظاہر کیا گیا ہے؛چنانچہ ابو زرعہ،ابن ناصر الدین اور بعض دوسرے علما کثیر التدلیس لکھتے ہیں،لیکن بعض شرطوں کے ساتھ ان کی روایات کو قبول کرلینا درست ہے،امام ابوداؤد کا بیان ہے:
اذا قال حدثنا فھو ثبت
جب وہ روایت کرتے وقت حدثنا کہیں تو وہ قابلِ اعتماد ہیں۔
ابو زرعہؒ ہی کا قول ہے:
اذا قال حدثنا فھو ثقۃ مقبول
جب وہ حدثنا کے لفظ سے روایت کریں،وہ ثقہ اورقابل قبول ہیں۔
امام احمد فرماتے ہیں کہ انھوں نے حسن بصری سے جو روایتیں کی ہیں وہ لائق حجت ہیں،ابو حاتم انھیں عدالت کے اعتبار سے ربیع بن صبیح پر فوقیت دیتے ہیں ۔
ان کے تلمیذِ رشید عفان بن مسلم ان کی توثیق اوران سے روایت کرتے ہیں۔

علاوہ ازیں امام ترمذی،ابوداؤد اورعقیلی نے بھی ان کی روایتوں کی تخریج کی ہے۔

### عبادت
علم و فضل کے ساتھ ان کے عمل کی دنیا آباد تھی؛چنانچہ علما کا بیان ہے کہ وہ بہت عبادت گزار اوردنیا کی آزمائشوں سے کنارہ کش تھے۔

### وفات
باختلافِ روایت 164ھ یا 165ھ میں باایامِ خلافتِ مہدی انتقال فرمایا۔

## حوالہ جات

زمرہ:164ھ کی وفیات
زمرہ:راویان حدیث
زمرہ:باب حدیث/متعلقہ مضامین
کیکئی

**کیکئی**  ہندو اساطیر راماین کے مطابق کیکئی ایودھیا کی مہارانی اور راجا دشرتھ کے حرم میں دوسرا درجہ رکھتی تھی۔ دشرتھ کی تینوں بیویوں میں کیکئی کے کارنامے سب سے اہم ہیں۔ انھوں نے ایک جنگ میں اپنی بہادری کی مثال پیش کرتے پوئے اپنے شوہر راجا دشرتھ کی جان بھی بچائی تھی۔ وہ کیکیا کی شہزادی تھی۔ ویسے کو کیکئی کے بیٹے کا نام بھرت تھا مگر ان کا لگاو رام کی طرف بہت زیادہ تھا۔ اسی وجہ سے ان کی خادمہ منتھارا نے رام نے خلاف کیکئی کے خوب کان بھرے اور اسی وجہ سے کیکئی نے رام کو جنگل میں جلا وطن کروادیا۔

## ولادت اور ابتدائی زندگی
کیکئی کی ولادت کیکیا کے راجا اشوتی کے یہاں ہوئی۔ لیکن ولادت کے بعد ہی ان کی والدہ کو جلا وطن کر دیا گیا تھا۔ ان کی تربیت ان کی آیا، جنھیں وہ ماں بھی مانتی تھی، منتھرا کے ہاتھوں میں ہوئی۔ ان کی تربیت ان کے سات بھائیوں کے درمیان میں ہوئی تھی۔ اسی وجہ سے وہ بہت جری، نڈر اور بہادر تھی۔

راجا دشرتھ کو اولاد نہیں ہو رہی تھی۔ اس نے نرینہ اولاد کے حصول کے لیے ایک پوجا کا انعقاد کیا۔ اس وقت کے سادھو منش رشیاس رنگ نے دشرتھ کے لیے ایک آگ جلائی اور اس میں سے یگ دیوتا سنہرے طشت میں پاسیم (ایک قسم کی کھیر) لے کر برآمد ہوئے۔ دشرتھ نے اس کھیر میں سے نصف کوشلیا کو دیا، باقی نصف میں کے دو حصے کیے اور نصف سومترا کو دیا۔ پھر باقی بچے آدھے میں سے دو حصے کیے اور نصف کیکئی کو دیا اور باقی بچے آدھے کے دوبارہ سومترا کو دے دیا۔ کیکئی کے یہاں بھرت کی ولادت ہوئی تھی۔

## منتھرا کا رسوخ اور رام کی جلا وطنی
تصغیر|منتھرا نے کیکئی سے کہا کہ راجا دشرتھ کی وصیت ہے کہ رام کو جنگل کی طرف جلا وطن کر دیا جائے اور بھرت کو راجا بنایا جائے .
دشرتھ نے دربار کے متقفہ فیصلہ کے بعد رام کو اپنا جانشین بنا دیا۔ کیکئی خود رام کو اپنے بیٹے کی طرح مانتی تھی لہذا وہ اس اعلان سے بہت خوش تھی۔ انھیں ایسا ہی لگا کہ خود ان کا اپنا بیٹا جانشین بنا ہو۔ مگر ان کی خادمہ منتھرا کو لگا کہ اگر رام جانشین بنے تو کیکئی کو محل کی رانی کا رتبہ نہیں ملے گا۔ لہذا اس نے کیکئی کو بھڑکایا اور اس کے کہنے پر کیکئی نے رام کو جنگل کی طرف جلا وطن کروادیا۔

## مزید دیکھیے
* کوشلیا
* سومترا

## حوالہ جات

زمرہ:اکشواکو خاندان
زمرہ:راماین کے کردار
وک رچرڈسن

**وکٹر یارک رچرڈسن** (پیدائش:07 ستمبر 1894ء پارک سائیڈ، ایڈیلیڈ، جنوبی آسٹریلیا)| وفات 30 اکتوبر، 1969ء فلارٹن پارک، ایڈیلیڈ، جنوبی آسٹریلیا) 1920ء اور 1930ء کی دہائی کے ایک سرکردہ آسٹریلوی کھلاڑی تھے، جنھوں نے آسٹریلیا کرکٹ ٹیم اور جنوبی آسٹریلیا، آسٹریلوی رولز فٹ بال ٹیم کی کپتانی کی، بیس بال میں آسٹریلیا اور گولف میں جنوبی آسٹریلیا کی نمائندگی کی وہ جنوبی آسٹریلین ریاستی ٹینس ٹائٹل اور لیکروس، باسکٹ بال اور تیراکی میں ایک سرکردہ مقامی کھلاڑی بھی تھے رچرڈسن نے ساؤتھ آسٹریلین نیشنل فٹ بال لیگ کا سب سے بڑا انفرادی اعزاز، میگری میڈل جیتا، جبکہ 1920ء میں سٹرٹ کے کپتان اور کوچ بھی رہے یہی نہیں بلکہ وہ تین مستقبل کے آسٹریلوی ٹیسٹ کرکٹرز ایان چیپل گریگ چیپل (جو دونوں نے ٹیسٹ سطح پر آسٹریلیا کی کپتانی بھی کی) اور ٹریور چیپل کے دادا تھے
## ذاتی زندگی
29 جنوری 1919ء کو وک رچرڈسن نے ہوٹل والے الف کنپ مین (1867-1918) کی بیٹی ویڈا یوون نیپ مین سے شادی کی۔ وہ 25 ستمبر 1940ء کو انتقال کر گئیں۔ ان کا ایک بیٹا اور تین بیٹیاں تھیں۔
### اعداد و شمار
وک رچرڈسن نے 19ٹیسٹ میچوں کی 30 اننگز میں 706 رنز سکور کیے جن میں 23.53 کی اوسط سے 138 ان کا سب سے زیادہ سکور تھا۔ انھوں نے اپنے کیریئر میں ایک سنچری اور ایک نصف سنچری اور 24 کیچز پکڑے۔ انھوں نے 184 فرسٹ کلاس میچوں کی 297 اننگز میں 12 مرتبہ ناٹ آئوٹ رہ کر 10727 رنز سکور کیے۔ 37.63 کی اوسط سے انھوں نے 27 سنچریاں اور 47 نصف سنچریاں سکور کرکے 10727 کا مجموعہ حاصل کیا۔ 211 کیچز اور 4 سٹیمپ بھی ان کی عمدہ کارکردگی کو بیان کرنے کے لیے کافی تھے انھوں نے فرسٹ کلاس میچوں میں 8 وکٹ بھی حاصل کیے۔ وک رچرڈسن کو یہ اعزاز حاصل ہے کہ وہ 41 سال اور 98 دن کی عمر میں آسٹریلیا کی قیادت پر فائز ہوئے تھے۔ 1935ء میں ڈربن کے مقام پر جنوبی افریقہ کے خلاف میدان میں اترتے وقت وہ طویل عمر میں قیادت سنبھالنے والے کھلاڑیوں کی فہرست میں پانچویں نمبر پر ہیں۔ یاد رہے کہ آسٹریلیا ہی کے وارن بارڈسلے (پیدائش:6 دسمبر 1882ء) وہ کھلاڑی ہیں جنھوں نے انگلستان کے خلاف لیڈز کے میدان میں 1926ء کو 43 سال اور 216 دن کی عمر میں ٹیم کی قیادت سنبھالی تھی۔ وہ بدستور دنیا میں طویل عمر کپتان کے طور پر ریکارڈ رکھتے ہیں۔ وک رچرڈسن نے ایک سیریز میں سب سے زیادہ کیچز لینے کا عالمی ریکارڈ اپنے نام بنایا ہے۔ انھوں نے 1936ء میں جنوبی افریقہ کے خلاف ڈربن کے مقام پر 3 اننگز میں 5 کیچ پکڑے تھے جو 86 سال گزرنے کے باوجود یہ ریکارڈ اپنی جگہ پر قائم ہے
### انتقال
وک رچرڈسن 30 اکتوبر 1969ء فلارٹن پارک، ایڈیلیڈ، جنوبی آسٹریلیا،کے مقام پر 75 سال 53 دن کے ساتھ وفات پا گئے۔

## مزید دیکھیے
* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* بین الاقوامی کرکٹ خاندانوں کی فہرست
* آسٹریلیا قومی کرکٹ ٹیم کے کپتانوں کی فہرست

## حوالہ جات

زمرہ:1894ء کی پیدائشیں
زمرہ:1969ء کی وفیات
زمرہ:آسٹریلیا ٹیسٹ کرکٹ کپتان
زمرہ:آسٹریلوی بیس بال کھلاڑی
زمرہ:آسٹریلیا ٹیسٹ کرکٹ کھلاڑی
زمرہ:آسٹریلوی کرکٹ مبصرین
زمرہ:جنوبی آسٹریلیا کے کرکٹر
زمرہ:آسٹریلیا کے کرکٹ کھلاڑی
زمرہ:ایڈیلیڈ کے کھلاڑی
روری دی رےسینگ کار

**روری دی رے سینگ کار** () کی برطانوی اسٹاپ موشن بچوں کی ٹیلی ویژن سیریز ہے جسے ڈیوڈ جینکنز نے تخلیق کیا تھا اور اسے چیپ مین انٹرٹینمنٹ اور کاسگرو ہال فلمز نے تیار کیا تھا۔ یہ سلور ہیچ ریس ٹریک پر رواری اور اس کے ریسنگ کار دوستوں کی مہم جوئی کی پیروی کرتا ہے۔

زمرہ:2010ء کی دہائی کی بچوں کی برطانوی ٹیلی ویژن سیریز
زمرہ:2000ء کی دہائی کی بچوں کی برطانوی ٹیلی ویژن سیریز
زمرہ:انگریزی ٹیلی ویژن پروگرام
زمرہ:ڈریم ورکس کلاسیک
زمرہ:ویکی ڈیٹا سے مطابقت رکھنے والی مختصر تفصیل
زمرہ:2000ء کی دہائی کی برطانوی انیمیٹڈ ٹیلی ویژن سیریز
زمرہ:2010ء کی دہائی کی برطانوی انیمیٹڈ ٹیلی ویژن سیریز
رابڑی دیوی یادیو

رابڑی دیوی یادیو (پیدائش 1 جنوری 1956) ایک ہندوستانی سیاست دان ہیں جنھوں نے تین بار بہار کی وزیر اعلیٰ کی حیثیت سے خدمات انجام دیں، یہ عہدہ سنبھالنے والی آج تک کی پہلی اور واحد خاتون ہیں۔ وہ بہار کی قانون ساز کونسل، بہار ودھان پریشد کی رکن ہیں۔وہ بھارتی سیاست دان لالو پرساد یادیو کی اہلیہ ہین جو بہار کے سابق وزیر اعلیٰ اور بھارت کے سابق وزیر ریلوے  ہین۔وہ تیجسوی یادیو بہار کے سابق نائب وزیر اعلیٰ اور قائد حزب اختلاف کی والدہ ہیں۔ وہ بہار قانون ساز کونسل میں اپوزیشن لیڈر بھی  ہیں۔

### سیاسی کیریئر
رابڑی دیوی 25 جولائی 1997 کو بہار کی پہلی خاتون وزیر اعلیٰ بنیں، جب ان کے شوہر لالو پرساد یادو کو چارہ گھوٹالے سے متعلق بدعنوانی کے الزامات میں ان کے خلاف وارنٹ گرفتاری جاری ہونے کے بعد استعفیٰ دینے پر مجبور کیا گیا تھا۔

2005 میں بہار کی وزیر اعلیٰ رابڑی دیوی نے وزیر اعظم منموہن سنگھ کو قومی امدادی فنڈ کے لیے 10 کروڑ روپے کا چیک پیش کیا

دیوی راگھوپور سیٹ سے بہار ودھان سبھا کے لیے تین بار منتخب ہوئیں۔ 2010 کے بہار قانون ساز اسمبلی کے انتخابات میں، رابڑی دیوی نے دو سیٹوں: راگھوپور اور سون پور اسمبلی سیٹوں سے الیکشن لڑا، لیکن  وہ دونوں سیٹین ہار گئیںاور ان کی پارٹی  جہاںراشٹریہ جنتا دل  صرف 22 سیٹیں جیت سکی۔انھوں نے 2014 کے لوک سبھا انتخابات میں سرن سے انتخاب لڑا لیکن وہ بی جے پی کے راجیو پرتاپ روڈی سے ہار گئیں۔

### تنقید
بہار کی وزیر اعلیٰ کے طور پر دیوی کی تقرری کو ہندوستانی سیاسی تاریخ کا سب سے غیر متوقع اور عجیب فیصلہ سمجھا جاتا ہے وہ اپنی ناخواندگی اور ناتجربہ کاری کی وجہ سے شدید طنزیہ تنقید اور سخت مخالفت کی زد میں آئیں۔ 

### ذاتی زندگی
رابڑی دیوی 1956 میں گوپال گنج، بہار میں پیدا ہوئیں۔ ان کا نام  خاندان کے رواج کے مطابق ایک ہندوستانی مٹھائی کے نام پر رکھا گیا ہے۔ ان کی بہنوں کے نام بھی اسی طرح جلیبی، رسگلہ اور پان ہیں۔ رابڑی دیوی نے 1973میں لالو پرساد یادو سے 17 سال کی عمر میں شادی کی اور ان کے نو بچے ہیں، سات لڑکیاں اور دو لڑکے۔ ان کے چھوٹے بیٹے تیجاشوی یادو نے بہار کے 4 ویں نائب وزیر اعلیٰ کے طور پر خدمات انجام دیں اور فی الحال وہ بہار قانون ساز اسمبلی میں قائد حزب اختلاف کے طور پر خدمات انجام دے رہے ہیں، جو عہدہ سنبھالنے والے سب سے کم عمر شخص ہیں۔

## حوالہ جات

زمرہ:بہار قانون ساز اسمبلی کے ارکان
زمرہ:بہار کا یادو خاندان
زمرہ:بہار کے وزرائے اعلیٰ
زمرہ:بیسویں صدی کے بھارتی سیاست دان
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:1956ء کی پیدائشیں
زمرہ:راشٹریہ جنتا دل کے سیاست دان
زمرہ:بیسویں صدی کی بھارتی سیاست دان خواتین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی ریاستوں کی خواتین وزرائے اعلیٰ
زمرہ:بقید حیات شخصیات
زمرہ:بہاری شخصیات
زمرہ:بھارتی سیاسی خواتین
نندنی ستپاتھی

نندنی ستپاتھی (9 جون 1931 - 4 اگست 2006) ایک ہندوستانی سیاست دان اور مصنفہ تھیں۔ وہ جون 1972 سے دسمبر 1976 تک اڈیشا کی وزیر اعلیٰ رہیں۔

زمرہ:اڑیسہ سے انڈین نیشنل کانگریس کے سیاست دان
زمرہ:اڑیسہ سے راجیہ سبھا کے ارکان
زمرہ:اڑیسہ قانون ساز اسمبلی کے ارکان
زمرہ:اڑیسہ کی مصنفات
زمرہ:اڑیہ زبان کے مصنفین
زمرہ:اکیسویں صدی کی بھارتی مصنفات
زمرہ:اکیسویں صدی کے بھارتی مصنفین
زمرہ:انڈین نیشنل کانگریس (یو) کے سیاست دان
زمرہ:انڈین نیشنل کانگریس کے وزرائے اعلیٰ
زمرہ:اوڈیشا کے وزرائے اعلیٰ
زمرہ:بھارت میں اموات
زمرہ:بھارتی ریاستوں کی خواتین وزرائے اعلیٰ
زمرہ:بھارتی سیاسی خواتین
زمرہ:بھارتی مصنفات
زمرہ:بھارتی مصنفین
زمرہ:بیسویں صدی کی بھارتی سیاست دان خواتین
زمرہ:بیسویں صدی کی بھارتی مصنفات
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی مصنفین
زمرہ:جنتا پارٹی کے سیاست دان
زمرہ:راجیہ سبھا کی خواتین ارکان
زمرہ:راونشا یونیورسٹی کے فضلا
زمرہ:ضلع کٹک کی شخصیات
زمرہ:وزرائے بھارت

زمرہ:1931ء کی پیدائشیں
زمرہ:2006ء کی وفیات
رینو دیوی

رینو دیوی (پیدائش 1 نومبر 1958) ایک ہندوستانی سیاست دان  ہیں۔وہ  نومبر 2020 سے بہار کی موجودہ نائب وزیر اعلیٰ ہیں۔ وہ 
۔

## حوالہ جات

زمرہ:بہار سے بھارتیہ جنتا پارٹی کے سیاست دان
زمرہ:بیسویں صدی کی بھارتی خواتین
زمرہ:ضلع مغربی چمپارن کی شخصیات
زمرہ:بیسویں صدی کی بھارتی شخصیات
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کی بھارتی خواتین سیاست دان
زمرہ:بقید حیات شخصیات
بیما بھارتی

بیما بھارتی (پیدائش 1 جنوری 1973 ایک ہندوستانی سیاست دان اور حکومت بہار میں گنے کی صنعت کی وزیر ہیں ۔ وہ فی الحال جنتا دل (متحدہ) کی رہنما اور بہار قانون ساز اسمبلی کی رکن ہیں۔

## حوالہ جات

زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:جنتا دل (متحدہ) کے سیاست دان
زمرہ:ضلع پورنیہ کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بقید حیات شخصیات
زمرہ:راشٹریہ جنتا دل کے سیاست دان
دلبر نظری

**دلبر نظری** (1958ء - 2024ء) ایک افغانی سیاست دان ہیں جو خواتین کے امور کی آخری وزیر تھیں۔
## ابتدائی زندگی اور تعلیم
دلبر نظری صوبہ بلخ کے ضلع خلم سے تعلق رکھنے والی ایک ازبک خاتون ہیں۔ انھوں نے بلخ کے ٹیچرز ٹریننگ سینٹر سے ڈگری اور کابل یونیورسٹی سے بین الاقوامی تعلقات میں بیچلر کی ڈگری حاصل کی۔

### پیشہ
دلبر نظری سمنگان کے  نعیمشاہد ہائی اسکول میں استاد اور پرنسپل  بھی رہیں۔ وہ یونیسیف میں کام بھی کرتی رہیں۔ وہ 2005ء سے 2010ء تک سمنگان کی رکن پارلیمنٹ رہیں۔ انھوں نے الیکٹرانک قومی شناختی کارڈ کی ترقی کے لیے وزارت داخلہ کے محکمے میں کام کیا۔انھیں سی ای او  عبد اللہ کی ٹیم نے قومی اتحاد کی حکومت کی کابینہ کے لیے نامزد کیا تھا اور اپریل 2015 میں انھیں خواتین کے امور کی وزیر مقرر کیا گیا  جو اس وقت کابینہ میں مقرر کی گئی چار خواتین میں سے ایک تھیں دلبر نظری کا بھائی وزارت میں مشیر کے طور پر کام کرتا ہے۔۔ وہ کہتی ہیں کہ اسے  بطور محرم بھائی کی ضرورت ہے۔

13 جولائی 2016 کو دلبر نظری کے خلاف ایوان زیریں میں عدم اعتماد کا ووٹ لایا گیا جس میں ان پر بدعنوانی اور پیشہ ورانہ غیر موثر ہونے کا الزام لگایا گیا، جو حکومتی وزراء کے خلاف اس طرح کی تحریکوں کے ایک طویل سلسلے میں سے ایک ہے۔

وہ پارلیمنٹ میں عدم اعتماد کے ووٹ سے بال بال بچ گئیں۔یہ وزراء کے خلاف اس طرح کی تحریکوں کے ایک طویل سلسلے  کی کڑی تھی جو ایک طویل عرصے سے پارلیمنٹ میں پراکسی کے ذریعے سیاسی محاذ آرائی کا ذریعہ بنی ہوئی تھی۔ تاہم  ارکان پارلیمنٹ حال ہی میں خود اس طرز عمل سے اکتا گئے  یوں**وہ عدم اعتماد کے ووٹ سے بچ گئیں** لیکن اس ووٹ کو شکست ہوئی۔

اکتوبر 2016 میںدلبر نظری بی بی سی کے پروگرام اوپن جرگہ میں تمام خواتین کے پینل پر نمودار ہوئیں، جس میں گذشتہ روز شہر میں ہونے والے بم دھماکوں اور حملوں کے باوجود برابری کے مسائل پر بات کی گئی۔ 13 دسمبر 2016 کو، نظری نے صحافیوں کو بتایا کہ افغانستان میں 87 فیصد سے زیادہ خواتین محفوظ نہیں ہیں، ان کا کہنا تھا کہ "محرومیت نے پورے ملک میں خواتین کے لیے بہت سے خطرات پیدا کیے ہیں۔" اس کی وزارت نے پچھلے نو مہینوں میں خواتین کے خلاف تشدد کے 4,000 سے زیادہ کیسز ریکارڈ کیے ہیں۔

## حوالہ جات

زمرہ:ازبک سیاست دان
زمرہ:افغان ازبک شخصیات
زمرہ:اکیسویں صدی کے افغان سیاست دان
زمرہ:1958ء کی پیدائشیں
زمرہ:جامعہ کابل کے فضلا
زمرہ:صوبہ بلخ کی شخصیات
زمرہ:افغان سیاسی خواتین
زمرہ:وزرائے افغانستان
زمرہ:افغان حامی حقوق نسواں
یوروبا

یوروبا بڑے افریقی قبائل میں سے ایک کا نام ہے۔

یوروبا نائیجیریا کی کل آبادی کا تقریباً 30% ہے اور یہ پورے مغربی افریقہ میں تقریباً 40 ملین افراد کی برادری ہے۔

ان کا مذہب اڑیسہ، اسلام اور عیسائیت ہے۔

زمرہ:افریقا
زمرہ:تاریخ نائجیریا
زمرہ:بینن
ڈاکٹر مسعودہ جلال

ڈاکٹر مسعودہ جلال افغانستان کی تاریخ کی پہلی خاتون ہیں جنھوں نے 2002 میں اور پھر 2004 میں افغانستان کے صدر کے عہدے کے لیے انتخابات میں حصہ لیا۔ انھیں افغانستان میں صدارتی انتخابات میں مقابلہ کرنے والی پہلی خاتون ہونے کا اعزاز حاصل ہے۔ افغانستان ایک انتہائی قدامت پسند معاشرہ ہے جہاں عوامی زندگی میں خواتین کی شمولیت کو نامناسب، ناقابل قبول سمجھا جاتا تھا اور زیادہ تر معاشرت قبائلی نظام پر مشتمل ہے۔ ڈاکٹر  مسعودہ جلال 2002 کے لویہ جرگہ میں بطور نمائندہ منتخب ہونے کے بعد 2001 میں افغان خواتین کی ایک سرکردہ آواز کے طور پر ابھریں۔ اپنی مدت پوری کرنے کے دوران وہ سابق صدر حامد کرزئی کے مقابلے میں عبوری صدر کے عہدے کے لیے ایک مضبوط امیدوار  بن گئیں۔

### ابتدائی زندگی اور تعلیم
ڈاکٹر مسعودہ جلال افغانستان کے صوبہ کاپیسا میں ایک متوسط ​​طبقے کے خاندان میں پیدا ہوئیں، وہ سات بہن بھائی ہیں۔ وہ ہائی اسکول میں تعلیم حاصل کرنے کے لیے کابل چلی گئیں۔ نیشنل کالج انٹرنس امتحان افغانستان (کونکور) میں قومی سطح پر دوسرے نمبر پر آنے کے بعد انھوں نے کابل میڈیکل یونیورسٹی میں داخلہ لیا، جہاں بعد میں انھوں نے بطور پروفیسر شمولیت اختیار کی۔  1990 کی دہائی کے اوائل میں شدید جنگ کے درمیان انھوں  نے اپنے علمی ساتھیوں کے ساتھ مل کر انسانی حقوق کمیشن کی بنیاد رکھی جس نے افغانستان کے لیے اقوام متحدہ کے خصوصی ایلچی کو انسانی حقوق کی خلاف ورزیوں کی اطلاع دی۔ وہ 1996 تک کابل میڈیکل یونیورسٹی میں تدریسی انتظامیہ کی رکن رہیں، پھر طالبان حکومت نے انھیں ہٹا دیا۔

کابل میڈیکل یونیورسٹی کے تدریسی عملے سے ہٹائے جانے کے بعد انھوں نے نیشنل سینئر پروگرام آفیسر اور اقوام متحدہ کے ورلڈ فوڈ پروگرام(UN-WFP) کے خواتین کے شعبے کی سربراہی کی۔ اس کے علاوہ وہ ریڈ کراس کی بین الاقوامی کمیٹی کی مشیر اور سینئر پروگرام آفیسر کے طور پر کام کیا۔ اقوام متحدہ کے کمشنر برائے مہاجرین (UNHCR) کے لیے بھی کام کیا۔طالبان کے دور حکومت میں خواتین اور لڑکیوں کے تعلیم اور کام کے حق کے لیے ان کی کوششوں کی وجہ سے انھیں سیاسی وجوہات کی بنا پر گرفتار کیا گیا۔  اقوام متحدہ کے ہیڈ کوارٹر کی مداخلت سے انھے جیل سے رہا کیا گیا۔ ان کے شوہر پروفیسر ڈاکٹر فیض اللہ جلال گذشتہ تیس سالوں سے کابل یونیورسٹی میں قانون اور شہریت سائنس کے پروفیسر ہیں اور ان کے تین بچے ہیں۔ طالبان سیکیورٹی سروس کے افسران نے 08 جنوری 2022 کو پروفیسر فیض اللہ جلال کو سوشل میڈیا پر طالبان کی حکومت پر تنقید کرنے کے الزام میں گرفتار کیا۔

## حوالہ جات

زمرہ:افغان حامی حقوق نسواں
زمرہ:افغان تاجک شخصیات
زمرہ:جامعہ کابل کے فضلا
زمرہ:اکیسویں صدی کے افغان سیاست دان
زمرہ:بقید حیات شخصیات
زمرہ:خواتین حکومتی وزرا
زمرہ:افغان سیاسی خواتین
زمرہ:افغان سیاست دان
زمرہ:افغان مسلم
زمرہ:وزرائے افغانستان
ہیپلو گروپ N1a

ہیپلو گروپ Na1 (ایم ٹی ڈی این اے) انسانی مائٹوکونڈریل ڈی این اے میں پائے جانے والے جینوں کے گروہوں میں سے ایک ہے۔

ہیپلو گروپس سو فیصد درست نتیجہ نہیں دیتے، ہیپلو گروپ این اے ون پر بھی کام جاری ہے بہرحال اس سے کافی کچھ تحقیق میں مدد سکتی ہے، 

فائل:World map of prehistoric human migrations.jpg

## ابتدا
N1a کی ابتدا 12,000 سے 32,000 سال قبل قریب مشرق میں ہوئی۔ خاص طور پر، جزیرہ نما عرب کو N1a کی جغرافیائی اصلیت قرار دیا گیا ہے۔ یہ قیاس جزیرہ نما کی جدید آبادیوں میں N1a کی نسبتاً زیادہ تعدد اور جینیاتی تنوع پر مبنی ہے۔ اس ہیپلو گروپ کی صحیح ابتدا اور نقل مکانی کے نمونے اب بھی کچھ بحث کا موضوع ہیں۔

## پھیلاو
ہیپلو گروپ N1a پورے یورپ ، شمال مشرقی افریقہ ، مشرق وسطی اور وسطی ایشیا میں وسیع پیمانے پر تقسیم کیا جاتا ہے۔ اسے مخصوص جینیاتی مارکروں کی بنیاد پر یورپی/وسطی ایشیائی اور افریقی/جنوب ایشیائی شاخوں میں تقسیم کیا گیا ہے۔

## ہیپلوگروپ ایف MtDNA کی تعدد کا جدول

## مزید پڑھیے
A

ہیپلو گروپ A (mtDNA)

B

ہیپلو گروپ B (mtDNA)

C

ہیپلو گروپ C (mtDNA)

ہیپلو گروپ CZ (mtDNA)

D

ہیپلو گروپ D (mtDNA)

E

ہیپلو گروپ E (mtDNA)

F

ہیپلو گروپ F (mtDNA)

G

ہیپلو گروپ G (mtDNA)

H

ہیپلو گروپ H (mtDNA)

ہیپلو گروپ H5 (mtDNA)

ہیپلو گروپ H10e (mtDNA)

ہیپلو گروپ HV (mtDNA)

I

ہیپلو گروپ I (mtDNA)

ہیپلو گروپ IWX (mtDNA)

J

ہیپلو گروپ J (mtDNA)

ہیپلو گروپ JT (mtDNA)

K

ہیپلو گروپ K (mtDNA)

ہیپلو گروپ K1a1b1a (mtDNA)

L

ہیپلو گروپ L (mtDNA)

ہیپلو گروپ L0 (mtDNA)

ہیپلو گروپ L1 (mtDNA)

ہیپلو گروپ L2 (mtDNA)

ہیپلو گروپ L3 (mtDNA)

ہیپلو گروپ L4 (mtDNA)

ہیپلو گروپ L4a (mtDNA)

ہیپلو گروپ L4b (mtDNA)

ہیپلو گروپ L5 (mtDNA)

ہیپلو گروپ L6 (mtDNA)

M

ہیپلو گروپ M (mtDNA)

ہیپلو گروپ M8 (mtDNA)

ہیپلو گروپ M30 (mtDNA)

N

ہیپلو گروپ N (mtDNA)

ہیپلو گروپ N1a (mtDNA)

O

ہیپلو گروپ O (mtDNA)

P

ہیپلو گروپ P (mtDNA)

Q

ہیپلو گروپ Q (mtDNA)

R

ہیپلو گروپ R (mtDNA)

ہیپلو گروپ R0 (mtDNA)

S

ہیپلو گروپ S (mtDNA)

T

ہیپلو گروپ T (mtDNA)

U

ہیپلو گروپ U (mtDNA)

V

ہیپلو گروپ V (mtDNA)

W

ہیپلو گروپ W (mtDNA)

X

ہیپلو گروپ X (mtDNA)

Y

ہیپلو گروپ Y (mtDNA)

Z

ہیپلو گروپ Z (mtDNA)

## حوالہ جات

زمرہ:ڈی این اے
زمرہ:وراثیات
زمرہ:اساسی طبی علوم
زمرہ:حیاتیاتی ٹیکنالوجی
زمرہ:سالماتی حیاتیات
زمرہ:کامنز زمرہ جس کا ربط ویکی ڈیٹا پر ہے
برائن میک کینی

**برائن جان میک کینی** (پیدائش: 6 نومبر 1953ء گور، ساؤتھ لینڈ) ایک سابقہ ڈبل آل بلیک کھلاڑی ہے - جس نے رگبی یونین اور کرکٹ دونوں میں نیوزی لینڈ کی نمائندگی کی ہے۔

## رگبی کیریئر
اس نے آل بلیکس کے لیے پہلے، پانچ، آٹھویں اور فل بیک کے طور پر 26 میچز کھیلے، سب سے یادگار وہ کھلاڑی تھے جنھوں نے 1978ء میں ویلز کے خلاف جیتنے والے پنالٹی گول کو کک کیا جب اینڈی ہیڈن نے فل ٹائم کے قریب لائن آؤٹ سے ڈائیو کیا اور بظاہر اسے پنالٹی ملی۔ (بعد میں ریفری نے کہا کہ جرمانہ بالکل الگ واقعے کے لیے تھا اور ویڈیو فوٹیج میں واضح طور پر دکھائی دے رہا تھا) جو تمام سیاہ فاموں کے لیے آبائی ملک کی یونینوں کے خلاف "گرینڈ سلیم" کو محفوظ بنائے گا۔

### کرکٹ کیریئر
ایک کرکٹ کھلاڑی کے طور پر، میک کینی ایک دائیں ہاتھ کے تیز گیند باز اور مفید لوئر آرڈر بلے باز تھے جنھوں نے بلیک کیپس کے لیے 14 ایک روزہ میچز میں شرکت کی، جس میں انگلینڈ میں 1975ء اور 1979ء کے عالمی کپ ٹورنامنٹس بھی شامل تھے۔ نیوزی لینڈ کے لیے ان کا آخری میچ 1981ء میں آسٹریلیا کے خلاف بدنام زمانہ "انڈر آرم میچ" تھا، جب میک کینی وہ بلے باز تھے جنھوں نے میچ کی آخری گیند پر ٹریور چیپل کی انڈر آرم ڈلیوری کا سامنا کیا، ڈلیوری کو روکنے کے بعد غصے میں اپنا بیٹ پھینک دیا۔ میک کیچنی نے 1971–72ء سے 1985–86ء تک ڈومیسٹک مقابلوں میں اوٹاگو کی نمائندگی کی۔ بعد میں انھوں نے قومی سلیکشن پینل میں خدمات انجام دیں۔

### کھیلوں سے آگے
اس نے لیان میکونل کے ساتھ مل کر 1983ء میں میک کینی ڈبل آل بلیک، لکھی۔

## مزید دیکھیے
* کرکٹ
* ایک روزہ بین الاقوامی
* نیوزی لینڈ کے ون ڈے کرکٹرز کی فہرست

## حوالہ جات

زمرہ:1953ء کی پیدائشیں
زمرہ:کرکٹ عالمی کپ 1975 کے کھلاڑی
زمرہ:کرکٹ عالمی کپ 1979 کے کھلاڑی
زمرہ:بقید حیات شخصیات
زمرہ:نیوزی لینڈ کے کرکٹ کھلاڑی
زمرہ:نیوزی لینڈ کے ایک روزہ کرکٹ کھلاڑی
زمرہ:گور، نیوزی لینڈ کی شخصیات
زمرہ:نیوزی لینڈ کے رگبی یونین کے بین الاقوامی کھلاڑی
زمرہ:نیوزی لینڈ کے رگبی یونین کے کھلاڑی
لولی انند

**لولی آنند** ایک بھارتی سیاست دان اور بھارت کی بھارتی پارلیمان کی ایوان زیریں 10ویں لوک سبھا کی سابق رکن ہیں۔ اور بھارت کے آزادی پسند جنگجو رامیشور پرشاد سنگھ کی پوتی ہیں۔

وہ ایک اچھی طرح سے جڑے ہوئے سیاسی خاندان سے تعلق رکھتی ہیں کیوں کہ ان کی والدہ کی کزن مادھوری سنگھ 1980ء کی دہائی میں کانگریس پارٹی سے رکن پارلیمان تھیں۔ لیکن ان کی سیاست کا آغاز ان کے شوہر آنند موہن سنگھ کی طرف سے قائم کردہ نئی بہار پیپلز پارٹی کے اولین امیدوار کے طور پر ہوا،  لولی آنند نے ایک بڑی رکن پارلیمان کشوری سنہا کو 1994ء لوک سبھا ضمنی انتخاب شمالی بہار کے حلقہ ویشالی میں شکست دی تھی، جو بہار کے سابق وزیر اعلیٰ ستیندر نارائن سنہا کی اہلیہ تھیں۔ انھوں نے 1996ء کے انتخابات میں حصہ نہیں لیا اور 1999ء کے انتخابات میں دوبارہ جیتنے میں ناکام رہیں۔

کشوری سنہا اپنے کزن شیاما سنگھ ( مادھوری سنگھ کی بیٹی) کی ساس کے ساتھ بھی ہوئی۔

آنند دو بار بہار کے ارکان قانون ساز اسمبلی (ایم ایل اے) کے طور پر بھی منتخب ہوئے ہیں، ایک بار بارہ میں اور دوبارہ نبی نگر میں جیتے۔ 

ان کے شوہر، آنند موہن سنگھ، جن سے انھوں نے 1991ء میں شادی کی تھی اور جنھوں نے 1994ء کے ضمنی انتخاب میں کامیابی حاصل کی تھی، قتل کی ترغیب دینے کے جرم میں عمر قید کی سزا کاٹ رہاس ہیں۔ وہ 1996ء اور 1998ء میں دو بار شیوہر کے ایم پی رہے تھے اور ان کی اہلیہ وہاں 2014ء کے عام انتخابات میں سماج وادی پارٹی کی امیدوار کے طور پر کھڑی تھیں۔ انھوں نے دعویٰ کیا کہ ان نے پارٹی کی حمایت اس لیے بدل دی تھی کیوں کہ انڈین نیشنل کانگریس (INC) نے انھیں "نظر انداز" کیا تھا  جب وہ 2009 ءکے قومی انتخابات میں اس حلقے میں ان کے امیدوار کے طور پر ناکام ہوئی تھیں  اور 2010ء کے بہار اسمبلی انتخابات میں عالم نگر حلقہ میں۔ 

2015ء میں، آنند ہندوستانی عوام مورچہ پارٹی میں شامل ہو گئیں اور شیوہر حلقہ سے انتخاب لڑا۔ وہ تقریباً 400 ووٹوں کے فرق سے الیکشن ہار گئیں۔

آنند نے رانچی یونیورسٹی سے بی اے کی ڈگری حاصل کی ہے وہ اور ان کے شوہر کے 2 بیٹے اور ایک بیٹی ہے۔ ان کے بیٹے چیتن آنند نے بھی منتخب ہونے کی خواہش ظاہر کی ہے۔

## مزید دیکھیے
* بہار کی سیاست

## حوالہ جات

زمرہ:انڈین نیشنل کانگریس کے سیاست دان
زمرہ:سمتا پارٹی کے سیاست دان
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:جنتا دل (متحدہ) کے سیاست دان
زمرہ:لوک سبھا کی خواتین ارکان
زمرہ:بیسویں صدی کے بھارتی سیاست دان
زمرہ:بیسویں صدی کی بھارتی سیاست دان خواتین
زمرہ:بہار سے انڈین نیشنل کانگریس کے سیاست دان
زمرہ:سماج وادی پارٹی کے سیاست دان
زمرہ:غیر موجود مقام پیدائش (بقید حیات شخصیات)
زمرہ:1966ء کی پیدائشیں
زمرہ:ضلع ویشالی کی شخصیات
زمرہ:بہار سے لوک سبھا کے ارکان
زمرہ:بہار قانون ساز اسمبلی کے ارکان
زمرہ:دسویں لوک سبھا کے ارکان
زمرہ:بقید حیات شخصیات
زمرہ:ویکی ڈیٹا سے مختلف مختصر وضاحت
ستارہ شجاعت

**ستارہ شجاعت** (   )، جسے کبھی کبھی **ستارہ شجاعت بھی** کہا جاتا ہے، اسلامی جمہوریہ پاکستان کی طرف سے دیا جانے والا بہادری کا دوسرا سب سے بڑا سول ایوارڈ ہے۔   یہ عام طور پر پاکستانی شہریوں جیسے شہریوں، انسانی حقوق کے محافظوں ، فوجی یا قانون نافذ کرنے والے اہلکاروں کو ملک کے قومی مفاد میں ان کی بہادری کی شراکت کے لیے دیا جاتا ہے،   اور جب کہ یہ ایوارڈ "بہادری کی خدمات کو تسلیم کرنے کی کوشش کرتا ہے۔ "، یہ ہر سال یوم پاکستان پر صدر کی طرف سے بعد از مرگ بھی دیا جاتا ہے۔   سیکورٹی ، دفاع اور صحت میں کسی شہری کی شراکت کو تسلیم کرنے کے بعد، چاہے یہ سرکاری ہو یا غیر سرکاری فرض، متعلقہ ریاستی حکومتیں حتمی منظوری کے لیے وفاقی حکومت کو سفارشات کی فہرست تیار کرتی ہیں۔  حکومت کو بھیجے جانے کے بعد، وزیر اعظم ایوارڈ یافتہ افراد کی فہرست صدر کو تجویز کرتا ہے یا مشورہ دیتا ہے۔  اس کا سرکاری طور پر یوم آزادی پر اعلان کیا جاتا ہے اور ہر سال یوم پاکستان پر پیش کیا جاتا ہے۔ اہل افراد کو نوازنے سے پہلے، اسے 15 اپریل تک پاکستان کی کابینہ کو بھیجا جاتا ہے۔ 
### تاریخ
ستارہ شجاعت اور دیگر سول ایوارڈز برصغیر پاک و ہند کی تقسیم کے نو سال بعد 23 مارچ 1956ء کو قائم کیے گئے۔ یہ پاکستان کے آئین کے آرٹیکل 259 (2) اور ڈیکوریشن ایکٹ 1975ء کے تحت وجود میں آیا۔   اقبال مسیح کو 23 مارچ 2022ء کو اس سے نوازا گیا۔

## حوالہ جات

زمرہ:پاکستان میں 1957ء کی تاسیسات
زمرہ:پاکستان کے شہری اعزازات و علامات
امل قطامي

**امل مراد ابراہیم قطامی** ( 19 دسمبر 2000 ) ایک اردنی منشدہ ہیں، جنھوں نے 2006ء میں اپنے فنی کیریئر کا آغاز چھ سال کی عمر میں کیا تھا۔

## فنکارانہ زندگی
امل نے اپنے فنی کیریئر کا آغاز اس وقت کیا جب وہ صرف چھ سال کی تھی۔ اس نے صحيح اور اسلامی ثقافتی تفریح کے لیے عالمی شہرت یافتہ اردنی چینل طیور الجنۃ پر پہلا کام كیا تھا۔ یہاں کام کرتے ہوئے وہ اپنی میٹھی مسکراہٹ کے لیے عرب ممالك میں بهت شهرت پائی تھی۔ اس کے علاوہ انھوں نے کچھ عرصہ راما چینل اور کراميش چینل پر بھی کام کیا۔ یکم ستمبر 2013 کو "تاجي حجابي" (حجاب میرے سر کا تاج ہے) کے نعرے کے تحت انھوں نے ٹی وی سکرین پر 2013-14 کے تعلیمی سال کا استقبال کرنے کا عہد کیا تھا۔ اور اس نے ہر قسم کی نشید ریکارڈنگ اور اداکاری سے اپنے کیریئر کا اختتام كا بھی اعلان کیا، حالانکہ بعد میں اس نے کچھ پروگرام (ٹی وی شوز) میں بطور خاص پریزینٹر کام كی تھی۔

## مقبولیت
امل مراد نے اپنی ایشوریہ شکل اور سریلی آواز کی وجہ سے ہر طرف دھوم مچا دی تھی۔ عرب دنیا میں، وہ "اميرة الشاشة" (پرده کی شہزادی)، "اميرة الاحلام" (خوابوں کی ملکہ) کے نام سے مشہور ہیں۔ وہ اس كا تصغيری نام "اممولہ" سے بھی مشهور ہے۔ اس کے پاس دیما بشار ، رغد الوزان ، اوربحرین کے مشہور عرب فنکار حلا الترککے ساتھ کچھ ویڈیو میں بھی بہت کام کيا تھا۔ انسٹاگرام پر ان کے ڈیڑھ ملین سے زیادہ فالوورز ہیں۔

## انعامات
انھوں نے اپنے گانے "تحلی الدنیا" کے لیے چاندی کے تمغے سمیت کئی دیگر سرکاری اعزازات جیتے ہیں۔ انھوں نے کراميش ٹی وی چینل پر بہترین پریزینٹر کا ایوارڈ بھی جیتا۔ 

## اعمال

* ما أحلاكي (مع عمر الصعيدي
* يا سلام تكبيرات العيد
* تحلى الدنيا (مع أحمد دعسان)
* شرط جزائي(مع أحمد دعسان)
* حلوة الدنيا
* حوار الحجاب (مع أيمن رمضان)
* جوانا صوت (مع أحمد عسان)
* مصري (مع أحمد عسان)
* رمضان حياتي (مع أحمد عسان)
* انا فرحان
* طيري وعلي يا حمام
* أيام زمان
* شبرة قمرة
* الأندبوري
* شي بيزعل (مع عبد القادر صباهي)
* انا زي الناس
* نحن مسلمون (مع مجاهد هشام)
* السبوع(مع نجمات كراميش)
* إنزل عندي يا قمر
* بنات وأولاد(مع نجمات كراميش، عبد القادر صباهي)
* صوصو بطني(مع نجمات كراميش)
* آخر العنقود(مع نجمات كراميش)
* طل القمر
* حريقة
* طيري يا طيارة
* كلنا كراميش(مع فرقة كراميش)
* احنا الأطفال (مع نجمات كراميش)
* جـاي على بالي
* الحروف
* عـالمايـا(مع عبد القادر صباهي)
* يا رب العالمين
* ألفين مبروك
* وادي نجحنا
* صلو عالنبي
* الصحاب
* آخر المشوار

*


## البم

* تہلہ الدنیا البم
* البم حیا سلاتی

## حوالہ جات

## مزید دیکھیے

* طیور الجنه (سیٹلائٹ چینل)

## بیرونی روابط

* کرمش سیٹلائٹ چینل
* امولہ کاتامی فورم

زمرہ:تصویر کا متروک پیرامیٹر استعمال کرنے والے صفحات
زمرہ:بقید حیات شخصیات
زمرہ:2000ء کی پیدائشیں
ماندائی

رخشانی ایک اتحاد محض ایک اتحاد ہے اس کا اہم قبیلہ ماندائی] ہے ۔ جو نوشکی کے حکمران کے طور پر بھی پہچانے جاتے ہیں ۔ انکا سردار، سردار خطی خان ماندائی نے بادشاہ ہمایوں کو پناہ دے کر ایک نئی تاریخ رقم کر دی،
غازی اسٹیڈیم

**غازی اسٹیڈیم**  افغانستان کا کثیر مصرف کھیلوں کا میدان ہے۔ جو کابل شہر میں واقع ہے۔

## مزید دیکھیے
* افغانستان میں کھیل

## حوالہ جات

زمرہ:1923ء میں پایہ تکمیل کھیل مقامات
زمرہ:افغان عمارات و ساخات نامکمل
زمرہ:افغان کھیلوں کے نامکمل مضامین
زمرہ:افغانستان میں 1923ء کی تاسیسات
زمرہ:افغانستان میں ایتھلیٹکس (ٹریک اینڈ فیلڈ) مقامات
زمرہ:افغانستان میں فٹ بال مقامات
زمرہ:قومی اسٹیڈیم
زمرہ:کابل میں کھیل
زمرہ:کثیر المقاصد اسٹیڈیم
زمرہ:ویکی ڈیٹا سے مختلف مختصر وضاحت
زمرہ:افغانستان قومی فٹ بال ٹیم
مالتی چودھری

**مالتی دیوی چودھری** (سین) (26 جولائی 1904ء – 15 مارچ 1998ء) ایک بھارتی شہری حقوق اور آزادی کی کارکن اور گاندھیائی تھیں۔ وہ 1904ء میں ایک اعلیٰ متوسط طبقے کے برہمو گھرانے میں پیدا ہوئیں۔ وہ بیرسٹر کمود ناتھ سین کی بیٹی تھیں، جن کی وفات تب ہو گئی تھی جب مالتی دیوی صرف ڈھائی سال کی عمر تھی اور سنیہلتا سین نے ان کی پرورش کی۔

## ابتدائی زندگی اور تعلیم
مالتی کا خاندان اصل میں بکرم پور، ڈھاکہ (اب بنگلہ دیش میں) کے کماراکھنڈا کے برہمن خاندان  سے تعلق رکھتا تھا، لیکن ان کے خاندان کے افراد سمتلالہ، بہار میں آباد ہو گئے تھے۔ ان کے نانا بہاری لال گپتا، آئی سی ایس تھے، جو بڑودہ کے دیوان بنے۔ خاندان میں ان کی والدہ کی طرف سے ان کے پہلے کزن رنجیت گپتا، آئی سی ایس، مغربی بنگال کے سابق چیف سکریٹری اور اندراجیت گپتا، مشہور پارلیمنٹیری اور بھارت کے سابق وزیر داخلہ تھے۔ سب سے بڑے بھائی، پی کے سین گپتا، سابق انکم ٹیکس کمشنر، کا تعلق انڈین ریونیو سروس سے تھا اور ایک اور بھائی، کے پی سین، جو سابق پوسٹ ماسٹر جنرل تھے، انڈین پوسٹل سروس سے تھے۔ اپنے والدین کی سب سے چھوٹی اولاد ہونے کے ناطے وہ اپنے تمام بھائیوں اور بہنوں کی لاڈلی تھی۔ ان کی والدہ سنہلتا اپنے طور پر ایک مصنفہ تھیں اور انھوں نے ٹیگور کے کچھ کاموں کا ترجمہ کیا تھا، جیسا کہ ان کی کتاب *جوگلانجلی* سے پتا چلتا ہے۔

رابندر ناتھ ٹیگور کی وشو بھارتی میں شامل ہونے کے بعد مالتی چودھری نے بالکل مختلف طرز زندگی اپنا لیا۔ 'سینتی نکیتن کی یادیں' کے عنوان سے ایک مضمون میں، اس کی ماں نے لکھا تھا: "مالتی بہت خوش تھی اور ایک طالبہ کے طور پر وشو بھارتی میں اپنی رہائش سے بہت فائدہ اٹھایا۔ گرودیو کے ذاتی اثر اور ان کی تعلیمات، ان کی حب الوطنی اور آئیڈیل ازم نے مالتی کو زندگی بھر متاثر کیا اور اس کی رہنمائی کی۔"

وہ کافی خوش قسمت تھیں کہ ٹیگور اور گاندھی دونوں سے گہری متاثر ہوئیں۔  یہ وہ تشکیل کنندہ ی تھا جس کے قدموں پر اس نے تعلیم، ترقی، فن اور ثقافت کے کچھ نادر اقدار اور اصولوں کو سیکھا اور حاصل کیا، جو اس کی زندگی میں رہنما اصول رہے تھے۔ اور بعد میں جس نے اس پر جادو کیا اور جس کے کہنے پر اس نے خود کو آزادی کی جدوجہد میں جھونک دیا۔
تصغیر| گاندھی جی اسے "طوفانی" کہتے تھے

## حوالہ جات

زمرہ:بیسویں صدی کی بھارتی سیاست دان خواتین
زمرہ:ہندوستان کی آزادی کی خواتین فعالیت پسند
زمرہ:بہار سے انڈین نیشنل کانگریس کے سیاست دان
زمرہ:بیسویں صدی کے بھارتی سیاست دان
زمرہ:بہار کی خواتین سیاست دان
زمرہ:بھارتی فعالیت پسند خواتین
زمرہ:اوڈیشا سے آزادی ہند کے فعالیت پسند
زمرہ:برطانوی ہند کے قیدی اور زیر حراست افراد
زمرہ:گاندھیائی شخصیات
زمرہ:بھارت کی دستور ساز اسمبلی کے ارکان
زمرہ:سماجی کارکن
زمرہ:نسائیت پسند بھارتی
زمرہ:برہمو شخصیات
زمرہ:1998ء کی وفیات
زمرہ:1904ء کی پیدائشیں
سنگم لکشمی بائی

**سنگم لکشمی بائی** بی اے (27 جولائی 1911 ء- 1979ء) ایک ہندوستانی سماجی کارکن اور رکن پارلیمان تھیں۔ بائی نے کل وقتی سماجی اور عوامی کارکن کے طور پر کام کیا۔ انھوں نے اپنی طالب علمی کے دوران میں سائمن کمیشن کا بائیکاٹ کرکے سیاست میں قدم رکھا۔

## ابتدائی زندگی
بائی 1911ء میں ریاست حیدرآباد کے گھٹکیسر میں پیدا ہوئیں۔ ان کے والد ڈی رامایا تھے۔ ان کی تعلیم کاروے یونیورسٹی، شاردا نکیتن اور کالج آف آرٹس، مدراس سے ہوئی۔

## زندگی
بائی نے کل وقتی سماجی اور عوامی کارکن کے طور پر کام کیا۔ انھوں نے اپنی طالب علمی کے دوران میں سائمن کمیشن کا بائیکاٹ کرکے سیاست میں قدم رکھا۔ انھوں نے نمک ستیہ گرہ میں بڑھ چڑھ کر حصہ لیا اور 1930ء-31ء میں ایک سال کے لیے قید رہی۔

وہ حیدرآباد میں اندرا سیوا سدن (یتیم خانہ)، رادھیکا میٹرنٹی ہوم، واسو شیشو وہار اور ماسیٹی ہنومنتھو گپتا ہائی اسکول کی بانی اور اعزازی سکریٹری تھیں۔ 

انھوں نے آچاریہ ونوبا بھاوے کی پہلی پیدل یاترا اور حیدرآباد یادو مہاجنا سماجم کی صدر اور آل انڈیا اسٹوڈنٹس کانفرنس، حیدرآباد فوڈ کونسل اور آندھرا یووتی منڈلی کی نائب صدر کے طور پر کام کیا۔ بائی آندھرا پردیش کے اسٹیٹ سوشل ویلفیئر ایڈوائزری بورڈ کی خزانچی اور حیدرآباد پردیش کانگریس کمیٹی میں خواتین کانگریس کی کنوینر بھی تھیں۔ وہ 18 سال تک آندھرا ودیا مہیلا سنگم کی رکن رہیں۔ چند سال آندھرا پردیش کانگریس کمیٹی کے ایگزیکٹو اور آل انڈیا کانگریس کمیٹی میں۔

## سیاست
بائی 1952ء میں حیدرآباد ریاستی قانون ساز اسمبلی کے لیے منتخب ہوئیں اور فروری 1954ء سے اکتوبر 1956ء تک آندھرا پردیش حکومت میں نائب وزیر تعلیم کے عہدے پر فائز رہیں۔ وہ 1957ء میں دوسری لوک سبھا، 1962ء میں تیسری لوک سبھا اور 1967ء میں چوتھی لوک سبھا کے لیے، میدک حلقہ سے انڈین نیشنل کانگریس کی رکن کے طور پر منتخب ہوئیں۔

## ذاتی زندگی
ان کی شادی بچپن میں درگا پرساد یادو سے ہوئی تھی، جن کی عمر 18 سال تھی۔ کچھ دنوں کے بعد ان کا انتقال ہو گیا۔ ان کے والد کو ان کی تعلیم حاصل کرنے میں کوئی دل چسپی نہیں تھی، حالاں کہ وہ ایک سرگرم طالبہ تھی۔

## حوالہ جات

زمرہ:ضلع میڈک کی شخصیات
زمرہ:لوک سبھا کی خواتین ارکان
زمرہ:آندھرا پردیش کی خواتین سیاست دان
زمرہ:بیسویں صدی کے بھارتی سیاست دان
زمرہ:بیسویں صدی کی بھارتی سیاست دان خواتین
زمرہ:آندھرا پردیش سے لوک سبھا کے ارکان
زمرہ:1979ء کی وفیات
زمرہ:1911ء کی پیدائشیں
زمرہ:تلنگانہ کی سیاست میں شریک خواتین
زمرہ:چوتھی لوک سبھا کے ارکان
زمرہ:تیسری لوک سبھا کے ارکان
زمرہ:دوسری لوک سبھا کے ارکان
زمرہ:انڈین نیشنل کانگریس کے سیاست دان
بھوٹان کی ثقافت

ہمالیہ کی تہوں میں گھرے ہوئے، بھوٹان نے اپنے آپ کو بیرونی ثقافتی اثرات سے بچانے کے لیے اپنی جغرافیائی تنہائی پر انحصار کیا ہے۔ ایک کم آبادی والا ملک جس کی سرحد جنوب میں بھارت اور شمال میں چین سے ملتی ہے، بھوٹان نے طویل عرصے سے اپنے ثقافتی ورثے اور آزادی کے تحفظ کے مقصد کے ساتھ، ثقافتی اور اقتصادی طور پر سخت تنہائی کی پالیسی برقرار رکھی ہے۔ صرف 20 ویں صدی کی آخری دہائیوں میں غیر ملکیوں کو ملک آنے کی اجازت تھی اور تبھی محدود تعداد میں۔ اس طرح، بھوٹان نے اپنی ثقافت کے بہت سے پہلوؤں کو کامیابی سے محفوظ کیا ہے، جو براہ راست 17ویں صدی کے وسط سے تعلق رکھتے ہیں۔

جدید بھوٹانی ثقافت قدیم ثقافت سے ماخوذ ہے۔ اس ثقافت نے اس ملک کی ابتدائی ترقی کو متاثر کیا۔ زونگکھا اور شارچوپ، بنیادی بھوٹانی زبانیں، کا تبتی سے گہرا تعلق ہے اور بھوٹانی راہب تبتی زبان کی قدیم قسم کو پڑھتے اور لکھتے ہیں، جسے چھوکی کے نام سے جانا جاتا ہے۔ بھوٹانی جسمانی طور پر تبتیوں سے ملتے جلتے ہیں، لیکن تاریخ اس وقت ریکارڈ نہیں کرتی جب وہ ہمالیہ کو عبور کر کے بھوٹان کی جنوب سے نکلنے والی وادیوں میں آباد ہوئے۔ تبتی اور بھوٹانی دونوں تانترک گرو پدم سمبھوا کی تعظیم کرتے ہیں، جو 8ویں صدی میں ہمالیائی بدھ مت کے بانی تھے۔

## مذہب
بھوٹانی معاشرہ بدھ مت کے عمل پر مرکوز ہے، جو بنیادی مذہب ہے۔ زندگی کے تمام پہلوؤں میں مذہبی عقائد کا ثبوت ملتا ہے۔ دعا کے جھنڈے پہاڑیوں پر لہراتے ہیں، تمام قریبی جذباتی مخلوقات کو فائدہ پہنچانے کے لیے دعائیں کرتے ہیں۔ ہر گھر کی چھت پر ایک چھوٹا سفید جھنڈا لہرایا جاتا ہے جس سے ظاہر ہوتا ہے کہ مالک نے مقامی دیوتا کو خوش کرنے کے لیے اپنی پیشکش کی ادائیگی کی ہے۔ ہر وادی یا ضلع پر ایک بہت بڑا ژونگ یا اونچی دیوار والا قلعہ ہے جو ضلع کے مذہبی اور انتظامی مرکز کی خدمت کرتا ہے۔

تقریباً 23 فیصد آبادی ہندو ہے۔ بھوٹان میں مسلمانوں کی ایک چھوٹی آبادی ہے، جو پورے ملک کی آبادی کا 0.2% ہے۔ مجموعی طور پر، 75% آبادی بدھ مت اور 0.4% دیگر مذاہب پر مشتمل ہے

## خوراک
بھوٹان کے اہم کھانے سرخ چاول ہیں (جیسے بھورے چاول کی ساخت میں، لیکن گری دار ذائقہ کے ساتھ، چاول کی واحد قسم جو اونچائی پر اگتی ہے)، بکواہیٹ اور بڑھتی ہوئی مکئی۔ پہاڑیوں کی خوراک میں چکن، یاک کا گوشت، خشک گائے کا گوشت، سور کا گوشت اور بھیڑ کا گوشت بھی شامل ہے۔ گوشت، چاول، فرنز، دال اور خشک سبزیوں کے سوپ اور سٹو، مرچ مرچ اور پنیر کے ساتھ مسالا دار، سردی کے موسم میں ایک پسندیدہ کھانا ہے۔

ڈیری کھانے، خاص طور پر یاک اور گائے کا مکھن اور پنیر بھی مقبول ہیں اور درحقیقت تقریباً تمام دودھ مکھن اور پنیر میں بدل جاتا ہے۔ مقبول مشروبات میں شامل ہیں: مکھن کی چائے، کالی چائے، مقامی طور پر تیار کردہ آرا (چاول کی شراب) اور بیئر۔ مشہور مسالوں میں شامل ہیں: سالن، الائچی، ادرک، تھینگے (سیچوان کالی مرچ)، لہسن، ہلدی اور کاراوے۔

زمرہ:بھوٹانی ثقافت
گریجا ویاس

گریجا ویاس (پیدائش 8 جولائی 1946) ایک ہندوستانی سیاست دان، شاعرہ اور مصنفہ ہیں۔ وہ چتوڑ گڑھ حلقے سے ہندوستان کی پارلیمنٹ کے ایوان زیریں، پندرہویں لوک سبھا کی رکن اور ہندوستان کی خواتین کے قومی کمیشن کی سابق صدر ہیں۔

## سیاسی کیریئر
1985 میں، انڈین نیشنل کانگریس پارٹی کی امیدوار کے طور پر، وہ راجستھان کے علاقے ادے پور سے قانون ساز اسمبلی کی رکن منتخب ہوئیں اور 1990 تک راجستھان کی حکومت میں وزیر رہیں

## ذاتی زندگی
گریجا ویاس 8 جولائی 1946 کو کرشنا شرما اور جمنا دیوی ویاس کے گھر پیدا ہوئیں۔ فلسفہ میں ڈاکٹریٹ کی ڈگری حاصل کرنے کے بعد انھوں نے ادے پور کی موہن لال سکھادیہ یونیورسٹی اور ڈیلاویئر یونیورسٹی میں پڑھایا۔ انھوں نے آٹھ کتابیں لکھی ہیں جن میں سے تین کتابیں شاعری پر مشتمل ہیں۔ احساس کے پار میں ان کی اردو نظمیں شامل ہیںجبکہ سیپ، سمندر اور موتی میں ان کی ہندی اور اردو دونوں نظمیں موجود ہیں جب کہ پرانی یادیں انگریزی آیات سے بھرپور ہے۔

## سیاسی کیریئر
1985 میں، انڈین نیشنل کانگریس پارٹی کی امیدوار کے طور پر، وہ راجستھان کے ادے پور سے قانون ساز اسمبلی کی رکن منتخب ہوئیں اور 1990 تک راجستھان کی حکومت میں وزیر رہیں۔1991 میں وہ لوک سبھا میں ادے پور، راجستھان کی نمائندگی کرتے ہوئے ہندوستانی پارلیمنٹ کے لیے منتخب ہوئیں اور نرسمہا راؤ کی وزارت میں وفاقی حکومت ہند میں نائب وزیر (اطلاعات و نشریات) کے طور پر مقرر ہوئیں۔

1993 کے بعد: صدر، آل انڈیا مہیلا کانگریس

1993-96: ممبر، مشاورتی کمیٹی، وزارت پٹرولیم اور قدرتی گیس؛ رکن، قائمہ کمیٹی برائے ایوان و خارجہ امور

1996: گیارویں لوک سبھا کے لیے دوبارہ منتخب (دوسری مدت)

1996 کے بعد: ممبر، راج بھاشا پر کمیٹی؛ ممبر، خواتین کو بااختیار بنانے کی کمیٹی؛ رکن، قائمہ کمیٹی برائے پٹرولیم؛ ممبر، مشاورتی کمیٹی، وزارت داخلہ

1999: تیرویں لوک سبھا کے لیے دوبارہ منتخب (تیسری مدت)

1999-2000: ممبر، کمیٹی برائے پیٹرولیم اور کیمیکل

2001-2004 تک، وہ راجستھان کی صوبائی کانگریس کمیٹی کی صدر بھی تھیں۔ فی الحال، وہ چیئرپرسن، میڈیا ڈیپارٹمنٹ، آل انڈیا کانگریس کمیٹی اور ممبر، انڈو-ای یو سول سوسائٹی ہیں۔

فروری 2005 میں کانگریس پارٹی نے یو پی اے پر غلبہ حاصل کیا۔ منموہن سنگھ کی حکومت نے انھیں پانچویں قومی کمیشن برائے خواتین کی چیئرپرسن کے عہدے کے لیے نامزد کیا، ایک آئینی اور قانونی ادارہ، اس عہدے پر وہ  پہلی اگست 2011 تک فائز رہیں۔

وہ 2013 میں ہاؤسنگ اور شہری غربت کے خاتمے کی وزیر تھیں۔

## حوالہ جات

زمرہ:ادے پور کی شخصیات
زمرہ:ادے پور کے سیاست دان
زمرہ:اکیسویں صدی کی بھارتی خواتین سیاست دان
زمرہ:اکیسویں صدی کے بھارتی سیاست دان
زمرہ:بھارتی سیاست دان
زمرہ:بھارتی کابینہ کی خواتین ارکان
زمرہ:بیسویں صدی کی بھارتی سیاست دان خواتین
زمرہ:بیسویں صدی کی بھارتی مصنفات
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی شعرا
زمرہ:پندرہویں لوک سبھا کے اراکین
زمرہ:تیرہویں لوک سبھا کے ارکان
زمرہ:دسویں لوک سبھا کے ارکان
زمرہ:راجستھان سے لوک سبھا کے ارکان
زمرہ:راجستھان کی مصنفات
زمرہ:راجستھان کے شعرا
زمرہ:راجستھانی شخصیات
زمرہ:گیارہویں لوک سبھا کے ارکان
زمرہ:لوک سبھا کی خواتین ارکان
زمرہ:ویکی ڈیٹا سے مطابقت رکھنے والی مختصر تفصیل

زمرہ:1946ء کی پیدائشیں
زمرہ:2025ء کی وفیات
زمرہ:بقید حیات شخصیات
زمرہ:سیاست دان
ہیپلو گروپ T

ہیپلو گروپ ٹی (ایم ٹی ڈی این اے) انسانی مائٹو کونڈریل ڈی این اے میں پائے جانے والے جینوں کے گروہوں میں سے ایک ہے۔ خیال کیا جاتا ہے کہ اس کی ابتدا تقریباً 25,100 سال قبل مشرق قریب میں ہوئی تھی۔ ہیپلو گروپ ٹی، ٹی ون کا آغاز مڈل ایسٹ سے ہوا تھا، 

ہیپلو گروپس سو فیصد درست نتیجہ نہیں دیتے، ہیپلو گروپ پر بھی کام جاری ہے بہرحال اس سے کافی کچھ تحقیق میں مدد سکتی ہے، 

فائل:World map of prehistoric human migrations.jpg

## ابتدا
مائٹو کونڈریل کلیڈ T ہیپلو گروپ JT سے ماخوذ ہے، جس نے ایم ٹی ڈی این اے ہیپلو گروپ J کو بھی جنم دیا ہے۔ T میٹرنل کلیڈ کے بارے میں خیال کیا جاتا ہے کہ یہ مشرق قریب سے نکلا ہے (برمیشیوا 2002)۔

## پھیلاو
بیسل ہیپلو گروپ T* الجزائر کے لوگوں میں اوران (1.67%) اور ریگوبیٹ صحراوی (0.93%) میں پایا جاتا ہے۔[1] یہ سقوتری (1.2%) میں بھی پایا جاتا ہے۔

ہیپلو گروپ T پورے مغربی اور وسطی ایشیا اور یورپ میں کم تعدد والے ہیپلو گروپ پر موجود ہے، جس میں پھیلاؤ کی مختلف ڈگریاں ہیں اور یقینی طور پر آس پاس کے علاقوں کے دوسرے گروہوں میں موجود ہو سکتا ہے۔ T تقریباً 10% مقامی یورپیوں میں پایا جاتا ہے۔ یہ جدید دور کے ایرانیوں میں بھی عام ہے۔

## ہیپلوگروپ ایف MtDNA کی تعدد کا جدول

## مزید پڑھیے
A

ہیپلو گروپ A (mtDNA)

B

ہیپلو گروپ B (mtDNA)

C

ہیپلو گروپ C (mtDNA)

ہیپلو گروپ CZ (mtDNA)

D

ہیپلو گروپ D (mtDNA)

E

ہیپلو گروپ E (mtDNA)

F

ہیپلو گروپ F (mtDNA)

G

ہیپلو گروپ G (mtDNA)

H

ہیپلو گروپ H (mtDNA)

ہیپلو گروپ H5 (mtDNA)

ہیپلو گروپ H10e (mtDNA)

ہیپلو گروپ HV (mtDNA)

I

ہیپلو گروپ I (mtDNA)

ہیپلو گروپ IWX (mtDNA)

J

ہیپلو گروپ J (mtDNA)

ہیپلو گروپ JT (mtDNA)

K

ہیپلو گروپ K (mtDNA)

ہیپلو گروپ K1a1b1a (mtDNA)

L

ہیپلو گروپ L (mtDNA)

ہیپلو گروپ L0 (mtDNA)

ہیپلو گروپ L1 (mtDNA)

ہیپلو گروپ L2 (mtDNA)

ہیپلو گروپ L3 (mtDNA)

ہیپلو گروپ L4 (mtDNA)

ہیپلو گروپ L4a (mtDNA)

ہیپلو گروپ L4b (mtDNA)

ہیپلو گروپ L5 (mtDNA)

ہیپلو گروپ L6 (mtDNA)

M

ہیپلو گروپ M (mtDNA)

ہیپلو گروپ M8 (mtDNA)

ہیپلو گروپ M30 (mtDNA)

N

ہیپلو گروپ N (mtDNA)

ہیپلو گروپ N1a (mtDNA)

O

ہیپلو گروپ O (mtDNA)

P

ہیپلو گروپ P (mtDNA)

Q

ہیپلو گروپ Q (mtDNA)

R

ہیپلو گروپ R (mtDNA)

ہیپلو گروپ R0 (mtDNA)

S

ہیپلو گروپ S (mtDNA)

T

ہیپلو گروپ T (mtDNA)

U

ہیپلو گروپ U (mtDNA)

V

ہیپلو گروپ V (mtDNA)

W

ہیپلو گروپ W (mtDNA)

X

ہیپلو گروپ X (mtDNA)

Y

ہیپلو گروپ Y (mtDNA)

Z

ہیپلو گروپ Z (mtDNA)

## حوالہ جات

زمرہ:ڈی این اے
زمرہ:وراثیات
زمرہ:اساسی طبی علوم
زمرہ:حیاتیاتی ٹیکنالوجی
زمرہ:سالماتی حیاتیات
زمرہ:کامنز زمرہ جس کا ربط ویکی ڈیٹا پر ہے
الکا لامبا

الکا لامبا (پیدائش 21 ستمبر 1975) ایک ہندوستانی سیاست دان ہے۔ انڈین نیشنل کانگریس میں 20 سال سے زیادہ عرصے تک مختلف عہدوں پر خدمات انجام دینے کے بعد انھوں نے 26 دسمبر 2014 کو عام آدمی پارٹی میں شمولیت اختیار کر لی۔ فروری 2015 میں  الکالامبا چاندنی چوک سے دہلی قانون ساز اسمبلی کے لیے منتخب ہوئیں۔ انھوں نے ستمبر 2019 میں پارٹی سے اختلافات کی وجہ سے اسے چھوڑ دیا۔ 6 ستمبر 2019 کو وہ باضابطہ طور پر کانگریس پارٹی میں واپس آگئیں۔ تاہم انھیں پارٹی کی تبدیلی کے قواعد کی خلاف ورزی کرنے پر دہلی  اسپیکر نے دہلی اسمبلی سے نااہل قرار دے دیا ۔

الکا لامبا نے اپنے کیریئر کا آغاز ایک طالب علم رہنما کے طور پر کیا اور وہ دہلی یونیورسٹی طلبہ یونین کی سابق صدر، نیشنل سٹوڈنٹس یونین آف انڈیا کے سابق قومی صدر، دہلی پردیش کانگریس کمیٹی کے سابق جنرل سیکرٹری اور آل انڈیا کانگریس کمیٹی کی سابق سیکرٹری ہیں۔ وہ این جی او گو انڈیا فاؤنڈیشن کی چیئرپرسن  بھی ہیں۔ابتدائی زندگی

#### ابتدائی زندگی
الکا لامبا نئی دہلی ہندوستان میں امر ناتھ لامبا کے گھر پیدا ہوئیں وہ  ہندوستانی فوج میں  سول انجینئر تھے ان کی والدہ راج  کماری ایک گھریلو خاتون تھیں۔ وہ چھ بہن بھائی ہیں۔

#### تعلیم
الکا لامبا نے اپنی اسکول کی تعلیم گورنمنٹ گرلز سینئر سیکنڈری اسکول نمبر 1، دہلی میں مکمل کی۔ بعد میں انھوں نے 1996 میں دیال سنگھ کالج، دہلی (دہلی یونیورسٹی) سے بی ایس سی کی ڈگری حاصل کی۔ اس کے بعد بنڈیل کھنڈ یونیورسٹی، اتر پردیش سے کیمسٹری  میں ماسٹرز کیا۔

#### ذاتی زندگی
الکا لامبا نے لوکیش کپور سے شادی کی لیکن یہ شادی کامیاب نہ ہو سکی۔ وہ فی الحال طلاق یافتہ ہیں۔ ان کا ایک بیٹا ہے جس کا نام ہریتھک لامبا ہے۔

#### سیاسی کیریئر
لامبا صرف 19 سال کی تھیں جب انھوں نے 1994 میں بی ایس سی کے دوسرے سال کے طور پر اپنی سیاسی زندگی کا آغاز کیا۔  بحیثیت طالب علم انھوں نے نیشنل اسٹوڈنٹس یونین آف انڈیا (NSUI) میں شمولیت اختیار کی، جو کانگریس پارٹی کی طلبہ ونگ ہے اور انھیں فوری طور پر دہلی اسٹیٹ گرل کنوینر کی ذمہ داری سونپی گئی۔ ایک سال کے بعد 1995 میں، انھوں نے دہلی یونیورسٹی اسٹوڈنٹس یونین (DUSU) کے صدر کے عہدے کے لیے الیکشن لڑا اور بڑی کامیابی حاصل کی۔ 1996 میں، انھوں نے NSUI کے لیے آل انڈیا گرل کنوینر کے طور پر کام کیا اور 1997 میں انھیں آل انڈیا (NSUI) کی صدر مقرر کیا گیا۔

## حوالہ جات

زمرہ:دہلی کے ایم ایل اے، 2015ء-2018ء
زمرہ:نئی دہلی کی شخصیات
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:دہلی یونیورسٹی اسٹوڈنٹس یونین کے صدور
زمرہ:دہلی سے انڈین نیشنل کانگریس کے سیاست دان
زمرہ:فاضل جامعہ دہلی
زمرہ:دہلی سے عام آدمی پارٹی کے سیاست دان
زمرہ:دہلی کی خواتین سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:بقید حیات شخصیات
زمرہ:بھارتی سیاست دان
مارج (کارٹونسٹ)

**مارجوری ہینڈرسن بیویل**  جو اپنے قلمی نام **مارج **  سے جانی جاتی ہیں ایک امریکی کارٹونسٹ تھیں۔ وہ لٹل لولو کی تخلیق کار کے طور پر مشہور تھیں۔

## مزید دیکھیے
* لٹل لولو

## حوالہ جات

زمرہ:1904ء کی پیدائشیں
زمرہ:1993ء کی وفیات
زمرہ:اوہائیو میں سرطان اموات
زمرہ:بیسویں صدی کی امریکی خواتین فنکار
زمرہ:لٹل لولو
زمرہ:چھوٹے پیغام خانوں کا استعمال کرنے والے مضامین
زمرہ:اوہائیو میں تدفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:لمفی نسیج کی رسولی سے اموات
زمرہ:فلاڈیلفیا کے فنکار
اگاتا سنگما

اگاتا سنگما (پیدائش: 24 جولائی 1980)  **ایک ہندوستانی سیاست دان ہیں ۔** **انھوں نے** نیشنلسٹ کانگریس پارٹی کی امیدوار کے طور پر 2009 کے پارلیمانی انتخابات کے بعد میگھالیہ کے تورا حلقے کی نمائندگی کی۔ وہ یو پی اے کی  سب سے کم عمر وزیر مملکت تھیں۔

### ابتدائی اور ذاتی زندگی
اگاتا  سنگما نئی دہلی میں لوک سبھا کے سابق اسپیکر پی اے سنگما اور سورادینی سنگما کے گھر پیدا ہوئیں۔ ان کی پرورش  مغربی گارو ہلز، میگھالیہ میں ہوئی۔ان کے بھائی کونراڈ سنگما میگھالیہ ریاستی اسمبلی میں وزیر اعلیٰ ہیں۔اگاtا نے 21 نومبر 2019 کو ڈاکٹر پیٹرک رونگما مارک سے شادی کی۔

### تعلیم
انھوں نے پونے یونیورسٹی سے ایل ایل بی کی ڈگری حاصل کی۔تعلیم مکمل کرنے کے بعد انھوں نے  دہلی ہائی کورٹ  بار  میں شمولیت اختیار کی۔ اس نے یونیورسٹی آف ناٹنگھم،  یوکے سے ماحولیاتی انتظام میں ماسٹرز کیا۔

### کیرئیر
اگاتا سنگما پہلی بار مئی 2008 میں ضمنی انتخاب میں چودہویں لوک سبھا کے لیے منتخب ہوئیں. ان کے والد پی اے۔ سنگما نے ریاستی سیاست میں شامل ہونے کے لیے سیٹ سے استعفی دے دیا۔ بعد میں وہ پندرھویں لوک سبھا کے لیے دوبارہ منتخب ہوئیں جہاں وہ سب سے کم عمر ہندوستانی رکن پارلیمنٹ ہیں۔ 29 سال کی عمر میں وہ پندرھویں لوک سبھا کی وزراء کی کونسل میں سب سے کم عمر وزیر رہیں۔

اگاتا سنگما دیہی ترقی کی وزیر مملکت  بھی بنیں انھوں نے اکتوبر 2012 میں کابینہ میں ردوبدل کے دوران اس عہدے سے استعفی دے دیا۔ اگاتا سنگما ایک وکیل ہونے کے ساتھ ساتھ ماہر ماحولیات بھی ہیں۔

نومبر 2017 میںانھوں نے  نیشنل پیپلز پارٹی (NPP) کے ٹکٹ پر 2018 میگھالیہ قانون ساز اسمبلی کا انتخاب لڑنے کا فیصلہ کیا۔ انھوں نے جنوبی تورا حلقہ سے انتخاب لڑا اور 6,499 ووٹ حاصل کرکے سیٹ جیتی لیکن انھوں نے اپنے بھائی کے لیے اپنے حلقے سے ضمنی انتخاب لڑنے کی راہ ہموار کرنے کی کوشش میں ایوان کی رکن کی حیثیت سے اپنا استعفیٰ پیش کیا۔ وہ ہندوستان کے وزیر اعظم من موہن کے دوسرے دور میں ایک سرگرم رکن رہیں

### سیاسی کیریئر

* میگھالیہ کے تورا سے 15ویں لوک سبھا (دوسری مدت) کے لیے دوبارہ منتخب ہوئی جہاں انھوں نے INC کی ڈیبورا  مارک کو 18000 ووٹوں کے فرق سے شکست دی۔
* 2009 مرکزی وزیر مملکت، دیہی ترقی (2009-2012)۔
* 2008 کے ضمنی انتخاب میں چودہویں لوک سبھا کے لیے منتخب ہوئیں۔
*

## حوالہ جات

زمرہ:میگھالیہ کی خواتین سیاست دان
زمرہ:میگھالیہ کے سیاست دان کے نامکمل مضامین
زمرہ:چودہویں لوک سبھا کے ارکان
زمرہ:میگھالیہ سے لوک سبھا کے ارکان
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:سترہویں لوک سبھا کے ارکان
زمرہ:پندرہویں لوک سبھا کے اراکین
زمرہ:لوک سبھا کی خواتین ارکان
زمرہ:بھارتی ماہرین ماحولیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بقید حیات شخصیات
محمد بن ابی شیبہ

**حضرت محمد بن ابی شیبہؒ** کا شمار تبع تابعین میں ہوتا ہے۔
### نام ونسب
نام محمد اوروالد کا اسمِ گرامی ابراہیم تھا،پورانسب نامہ یہ ہے: محمد بن ابی شیبہ،ابراہیم بن عثمان بن خواستی

### ولادت ، خاندان اوروطن
105ھ میں پیدا ہوئے اصلاً واسطی تھے؛ لیکن بعد میں ان کا خاندان کوفہ میں آباد ہو گیا،قبیلہ بنو عبس کے غلام تھے،اسی وجہ سے کوفی اورعبسی مشہور ہوئے  علمی حیثیت سے یہ خاندان:"ایں خانہ ہمہ آفتاب است"کا مصداق تھا؛چنانچہ ان کے پدر بزرگوار ابی شیبہ ابراہیم علم وفصل میں بلند مقام رکھتے تھے،ابوجعفر منصور کے عہدِ حکومت میں کامل تئیس 23 سال تک واسط کے منصب قضا کی زینت بنے رہے،ان کے صاحبزادگان عبد اللہ،عثمان اورقاسم کا شمار منتخب روز گار علما میں ہوتا ہے،ان میں عبد اللہ وہی ابوبکر بن ابی شیبہ ہیں،جن کی مرتب کی ہوئی "تصنیف" کو دنیائے علم میں لازوال شہرت نصیب ہوئی۔
### شیوخ
انھوں نے تحصیلِ علم کے لیے اسماعیل بن ابی خالد،سلیمان بن مہران الاعمش محمد ابن عمرو بن علقمہ،عبدالحمیدبن جعفر،ابی خلدہ خالد بن دینار،مسلمہ بن سعید اورامام شعبہ کے سامنے زانوئے تلمذ تہ کیا۔
### تلامذہ
ان کے صاحبزادگان ابوبکر عبد اللہ،عثمان اورقاسم کے علاوہ یزید بن ہارون،عثمان بن محمد اورسعید بن سلیمان الواسطی کے نام ان سے مستفیض ہونے والوں میں ملتے ہیں۔

### ثقاہت
ان کی ثقاہت پر علما کا اتفاق ہے،یحییٰ بن معین کہتے ہیں کہ میں نے ان سے بغداد میں شرفِ نیاز حاصل کیا تھا، نہایت ثقہ بزرگ تھے، لیکن افسوس ہے کہ اس لقا کے باوجود میں ان سے کسی روایت کی کتابت نہ کرسکا،ابن معین ہی کا دوسرا بیان ہے کہ "کان ثقۃً مامونا"

### قضاء
اپنے تبحر علمی کی بنا پر ملک فارس کے بعض شہروں میں عدل وقضا کے منصب پر بھی مامور ہوئے،یہاں تک کہ وطن سے دور فارس میں ہی تاحیات مقیم رہے اوراسی خاک کا پیوند بنے۔
### حلیہ
نہایت حسین وخوبرو تھے،ابن معین بیان کرتے ہیں کہ جب میں ان سے بغداد میں ملا تو اس وقت جوان رعنا تھے۔

### وفات
ان کے لڑکے قاسم کے بیان کے مطابق 182 ھ میں بعمر 77 سال انتقال ہوا۔

## حوالہ جات